Diari Oficial de la Generalitat Valenciana


Sumari del DOGV 7940, del 20-12-2016 (2016/9993)

RESOLUCIÓ de 12 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana, per a accions de caràcter social durant l'any 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7940

Data del DOGV
:   20-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9993


Data del document
:   12-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 12 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen les ajudes a associacions juvenils i entitats prestadores de serveis a la joventut amb àmbit d'actuació a la Comunitat Valenciana, per a accions de caràcter social durant l'any 2016.  
 [2016/9993]  
La Llei 18/2010, de 30 de desembre, de la Generalitat, de joventut de la Comunitat Valenciana, assenyala, entre les funcions de l'Institut Valencià de la Joventut.Generalitat Jove, la promoció de la participació dels joves i el suport econòmic a la realització de les iniciatives i dels projectes de les associacions juvenils de la Comunitat Valenciana.  
  
La política juvenil que desenvolupa l'Institut Valencià de la Joventut.Generalitat Jove (IVAJ.GVA JOVE) s'emmarca en la participació de la joventut d'una forma lliure i eficaç, per tal de propiciar el marc adequat per al seu desenvolupament social, polític, econòmic i cultural, tal com estableix l'article 48 de la Constitució.  
Per tot això, en virtut de la competència atribuïda per l'article 165.1 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i el Decret 152/2015, de 22 de setembre, del Consell, pel qual s'aprova el Reglament Orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
  
Primer. Convocatòria  
1. Es convoquen ajudes a les associacions juvenils i entitats prestadores de serveis a la joventut amb àmbit d'actuació a la Comunitat Valenciana, per a l'exercici d'activitats de caràcter social durant l'any 2016, de conformitat amb el que disposa l'Ordre 19/2016, de 16 de novembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes en matèria de joventut (DOGV 7921, 21.11.2016), d'ara en avant ordre de bases.  
2. S'aprova el model de sol·licitud i la resta de documentació, que s'inclouen com a annexos I, II, III i IV de la present resolució.  
  
Segon. Finançament  
Les ajudes que es convoquen es finançaran amb càrrec a la línia de subvenció SE0000013 del pressupost de l'Institut Valencià de la Joventut.Generalitat Jove per a 2016, amb un import global màxim de 315.000 euros.  
  
Tercer. Comissió Europea  
De conformitat amb allò que disposa l'article 7.4 del Decret 147/2007, de 7 de setembre del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes a què es refereix la present resolució de convocatòria no estan subjectes a la notificació prevista en l'article 108 del Tractat de Funcionament de la Unió Europea, ja que no compleixen tots els requisits de l'article 107.1 del mateix Tractat.  
  
Concretament, aquestes ajudes no suposen un avantatge econòmic per a les entitats beneficiàries, ni suposen el falsejament de la competència, ja que aquestes van dirigides al finançament d'activitats de caràcter social i de voluntariat.  
Les accions subvencionades, les realitzen associacions juvenils i entitats prestadores de serveis a la joventut amb àmbit d'actuació a la Comunitat Valenciana, que no suposen l'exercici d'una activitat econòmica, entesa com l'oferta de béns i serveis destinada a la consecució d'un benefici econòmic, ni suposen un avantatge econòmic a favor d'empreses o entitats, que puga falsejar la competència en els intercanvis comercials entre els estats membres.  
D'acord amb el que estableix l'article 17 de la Llei 18/2010, de 30 de desembre, de joventut de la Comunitat Valenciana, les associacions juvenils són formes organitzades de participació juvenil, i pot la Generalitat, d'acord amb allò que s'ha assenyalat en l'article 18 de l'esmentada llei, convocar subvencions i establir mesures de suport econòmic als seus programes d'activitats i a la seua estructura associativa.  
  
Quart. Desenvolupament  
S'autoritza el secretari general de l'IVAJ.GVA JOVE perquè, en l'àmbit de les seues competències, adopte les mesures necessàries per a l'aplicació d'aquesta resolució.  
  
Cinqué. Objecte de les ajudes  
La present resolució estableix les condicions de la convocatòria de la subvenció a associacions juvenils i entitats prestadores de serveis a la joventut amb àmbit d'actuació a la Comunitat Valenciana, per a accions de caràcter social durant l'any 2016, l'objecte de les quals és l'arreplegat en l'annex II de l'ordre de bases.  
  
Sisé. Sol·licituds i termini  
1. La sol·licitud d'ajuda haurà d'omplir-se en el model d'instància que figura en l'annex I a la present resolució. El model normalitzat de sol·licitud estarà també a disposició dels sol·licitants a les seus de l'IVAJ.GVA JOVE a Alacant (rambla de Méndez Núñez, núm. 41, torre de la Generalitat, 03722), Castelló de la Plana (carrer dels Orfebres Santalínea, núm. 2, 12581) i València (carrer de l'Hospital, núm. 11, 46558), o bé es podrà accedir-hi a través de la pàgina web de l'IVAJ.GVA JOVE (www.gvajove.es).  
2. El termini de presentació de sol·licituds serà de deu dies hàbils comptats a partir de l'endemà de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà la inadmissió de la sol·licitud per extemporània.  
  
  
Seté. Documentació  
1. Juntament amb la sol·licitud s'haurà de presentar la documentació següent:  
a) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003, de 17 de novembre, general de subvencions, que s'inclou en el model de sol·licitud (apartat D).  
b) Acreditació de trobar-se al corrent dels seus obligacions tributàries i davant de la Seguretat Social. Per a això, el sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els que no atorguen aquesta autorització hauran d'aportar la documentació acreditativa que es troben al corrent de les esmentades obligacions (apartat C de la sol·licitud).  
c) Declaració responsable que tot el personal que presta serveis en l'entitat sol·licitant de l'ajuda compleix allò que s'ha establit en article 13.5 de la Llei orgànica 1/1996, de protecció jurídica del menor, de modificació parcial del Codi Civil i de la Llei d'enjudiciament civil i amb el que estableix l'article 8.4 i 5 de la Llei 45/2015, de 14 d'octubre, de voluntariat (apartat D de la sol·licitud).  
d) Autorització expressa a l'IVAJ.GVA JOVE, inclosa en l'apartat C de la sol·licitud, perquè aquest comprove les dades d'identitat del representant legal de l'associació o entitat sol·licitant mitjançant el Sistema de Verificació de Dades d'Identitat, segons estableix el Reial decret 522/2006, de 28 d'abril i el Decret 165/2010, de 8 d'octubre, del Consell.  
No obstant això, si, de la comprovació efectuada, resulta alguna discordança amb les dades facilitades pel propi interessat, l'òrgan instructor estarà facultat per a realitzar les actuacions procedents per a aclarir-la.  
Si el sol·licitant no presta el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent.  
En el cas que, en el Cens d'Associacions Juvenils i Entitats Prestadores de Serveis a la Joventut de la Comunitat Valenciana, no conste la condició de la persona que pretenga actuar en representació de l'entitat sol·licitant de l'ajuda com a representant legal d'aquesta, tal condició haurà d'acreditar-se mitjançant escriptura de poder o certificat del secretari de l'entitat en què es faça referència a l'acord de la Junta Directiva o precepte dels estatuts en què així s'establisca.  
  
e) Fotocòpia compulsada de la targeta del Codi d'Identificació Fiscal (CIF) de l'entitat sol·licitant de l'ajuda.  
f) Relació d'ingressos i despeses, en document firmat pel tresorer i amb el vistiplau o conformitat del representant legal de l'entitat sol·licitant de l'ajuda, per a la qual s'haurà d'utilitzar el model que s'inclou com annex II a la present resolució.  
g) Programa d'activitats objecte de subvenció, que atendrà a allò que s'ha assenyalat en l'article 1 de l'annex II de l'ordre de bases, en el qual s'haurà de fer una clara referència a cada un dels aspectes arreplegats per a la seua valoració en l'article 6.a de l'annex II de l'ordre de bases. Es presentarà un sol programa, denominat Programa general per a l'any 2016.  
h) Fitxa resum en què s'arrepleguen, de manera succinta, totes les activitats programades amb indicació del lloc i data prevista de realització (annex III).  
i) Pressupost del programa d'activitats per a l'any 2016 objecte de subvenció que incloga ingressos i despeses, per a la qual cosa haurà d'utilitzar-se el model que s'inclou com a annex IV a la present resolució, firmat pel tresorer i amb el vistiplau o conformitat del representant legal de l'entitat sol·licitant de l'ajuda.  
j) Un exemplar original de cada una de les publicacions realitzades per l'entitat sol·licitant de l'ajuda des de l'1 de gener fins al 31 de desembre de 2015.  
k) Relació de domicilis socials de l'entitat sol·licitant de l'ajuda.  
  
l) Acreditació de la implantació territorial de l'entitat exclusivament mitjançant la presentació de certificacions expedides per qualsevol de les entitats següents:  
- Ajuntaments.  
- Consells de joventut respectius.  
- Consell de la joventut de la Comunitat Valenciana.  
Als efectes del que estableix aquesta resolució, les certificacions tindran un període de vigència de cinc anys des de la data de la seua expedició. En tot cas, perquè siguen tingudes en compte, serà necessari que es troben en vigor l'últim dia del termini concedit per a la presentació de les sol·licituds d'ajuda. No es tindran en compte les sol·licituds de les certificacions al·ludides anteriorment ni per a l'acreditació de la implantació territorial de l'entitat sol·licitant de l'ajuda ni per a la valoració d'aquesta.  
ll) Declaració responsable del compliment de la normativa sobre integració laboral de persones amb discapacitat o, si és el cas, de l'exempció d'aquesta obligació per part de l'entitat sol·licitant de l'ajuda, firmada pel representant legal d'aquesta, que s'inclou en el model de sol·licitud, en compliment del que estableix l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat, que s'inclou en l'apartat D del model de sol·licitud.  
  
m) En el cas que l'entitat sol·licitant de l'ajuda es vulga beneficiar de la possibilitat prevista en l'article 6.f de l'annex II de l'ordre de bases, haurà d'aportar, d'acord amb el que estableix l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, una fotocòpia compulsada dels contractes dels treballadors discapacitats i dels certificats de minusvalidesa d'aquests expedits per l'organisme oficial competent, d'acord amb el que estableix la normativa vigent, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària.  
  
n) Model de domiciliació bancària de l'entitat beneficiària de l'ajuda, en la qual se sol·licita que es faça l'ingrés de la subvenció.  
ñ) Declaració responsable acreditativa de no exercir cap activitat econòmica i, en el cas que, excepcionalment, el sol·licitant duga a terme alguna activitat econòmica, que la subvenció concedida no finançarà aquesta. S'inclou en el model de sol·licitud (apartat D).  
Tota la documentació referida en aquest punt que no siga original haurà de ser compulsada.  
2. Les dades que no queden acreditades mitjançant l'aportació de la documentació establida en els apartats g, h, j i m de l'anterior punt 1 no podran ser tinguts en compte als efectes de la valoració de la sol·licitud d'ajuda presentada.  
3. La comprovació de l'existència de dades no ajustades a la realitat, tant en la sol·licitud com en la restant documentació aportada, podrà comportar, en funció de la seua importància, la denegació de la subvenció sol·licitada, sense perjudici de les restants responsabilitats que puguen derivar-se'n.  
4. Si els documents exigits ja estan en poder de l'Institut Valencià de la Joventut.Generalitat Jove, el sol·licitant podrà acollir-se al dret establit en l'article 53.1.d De la Llei 39/2015, d'1 d'octubre, del procediment administratiu comú de les administracions públiques, sempre que es faça constar, per escrit, la data i l'òrgan o dependència en què van ser presentats o, si és el cas, emesos. En els supòsits d'impossibilitat material d'obtindre tal documentació i amb anterioritat a la formulació de la proposta de resolució, l'òrgan competent podrà requerir a l'entitat sol·licitant la seua presentació o, si no n'hi ha, l'acreditació per altres mitjans dels requisits a què es refereix aquesta documentació.  
  
  
Huité. Criteris de valoració i puntuació de les sol·licituds  
1. La puntuació global màxima de cada sol·licitud serà de 100 punts d'acord amb la distribució de criteris i la seua corresponent valoració arreplegada en l'article 6 del annex II de l'ordre de bases.  
2. Aplicats els esmentats criteris i amb la valoració corresponent a totes les sol·licituds que hagen complit els requisits de la convocatòria, s'elaborarà una llista amb les puntuacions obtingudes per cada una d'aquestes.  
3. El càlcul de la quantia a concedir es realitzarà d'acord amb el que estableix l'article 7 del annex II de l'ordre de bases.  
  
Nové. Resolució de la convocatòria  
1. El secretari general de l'Institut Valencià de la Joventut.Generalitat Jove, a la vista de la proposta de la comissió avaluadora, resoldrà sobre les sol·licituds d'ajudes presentades a l'empara del que disposa la present resolució. La denegació de l'ajuda haurà de ser motivada i les raons es faran constar en la resolució, i hauran en tot cas de quedar acreditats en el procediment els fonaments de la resolució que s'adopte.  
  
2. El termini màxim per a resoldre i notificar la resolució serà de tres mesos a comptar des de la presentació de la sol·licitud, sempre que aquesta complisca els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la sol·licitud.  
Si, un cop transcorregut aquest, no haguera recaigut una resolució expressa, les sol·licituds presentades podrien entendre's desestimades, de conformitat amb allò que disposa l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana. Tot això sense perjudici de l'obligació de resoldre i notificar establida en l'article 21 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de la convocatòria es publicarà en el Diari Oficial de la Generalitat Valenciana, en els termes que estableix l'article 18.1 de la Llei 38/2003, de 17 de novembre, general de subvencions.  
4. L'eficàcia de la concessió de les ajudes quedarà supeditada al compliment dels termes i condicions de la concessió. La no presentació de la justificació de la despeses en el termini fixat produirà la pèrdua de la subvenció i la consegüent revocació.  
  
Desé. Justificació i pagament  
1. El pagament d'aquestes ajudes s'efectuarà de conformitat amb el que estableix l'article 15 de l'ordre de bases, amb la justificació prèvia de l'ocupació d'aquestes, a més, tal com estableix l'article 31.2 de la Llei 38/2003, de 17 de novembre, general de subvencions, es considerarà despesa realitzada la que ha sigut efectivament pagada amb anterioritat a la finalització del període de justificació determinat en aquesta resolució, per a la qual cosa els beneficiaris hauran de presentar la documentació següent:  
a) Factures originals i còpies per a ser confrontades per la unitat de registre de l'òrgan competent, corresponents a les despeses corrents derivades del programa subvencionat i pel total de l'import justificat, i també la documentació acreditativa del seu pagament. Aquestes factures hauran de complir els requisits establits per la normativa vigent.  
  
Queden excloses les despeses generals de manutenció i restauració excepte les despeses de restauració, implícits en l'estada en albergs, residències, campaments, etc, en els quals les entitats organitzen les activitats.  
Totes les despeses a justificar hauran de correspondre's amb els continguts dels programes objecte de subvenció.  
b) Detall dels despeses del personal (nòmines, minutes) que haja treballat directament en el programa subvencionat, juntament amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Aquestes despeses no podran superar el 50 % de l'import total subvencionat.  
c) Memòria de les activitats objecte de subvenció realitzades durant l'any 2016. Aquesta haurà de descriure l'execució dels programes subvencionats i haurà de permetre, almenys, conéixer el nombre de destinataris de l'actuació disgregats per edat i sexe, les actuacions realitzades, el grau de compliment dels objectius proposats i totes les altres dades que es consideren de rellevància.  
d) Fitxa resum en què s'arrepleguen de manera succinta totes les activitats programades que s'han realitzat amb indicació del lloc i data de realització.  
e) Certificat del tresorer de l'entitat, fent constar que l'import de la subvenció està registrat com a ingrés previst dins de la comptabilitat de l'associació per a l'any 2016, amb el vistiplau del representant legal d'aquesta.  
f) Certificació del tresorer de l'entitat (per a la justificació de subvencions) en la qual es relacionen de forma detallada les despeses ocasionats i els projectes objecte de subvenció, amb identificació de les factures presentades, amb indicació del número d'ordre, data, concepte, nom i CIF del proveïdor i percentatge de finançament que s'imputa a aquesta ajuda, així com els documents presentats acreditatius de les despeses efectuades en matèria de personal, especificant, si és el cas, el número d'ordre, el nom i DNI del perceptor, concepte i períodes liquidats i els seus respectius imports, amb el vistiplau del representant legal d'aquesta. En l'esmentada certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte.  
  
2. El termini de justificació d'aquestes ajudes serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 30 de novembre de 2016, ambdós inclosos. Si el termini comprés entre l'endemà d'aquell en què tinga lloc la notificació de la resolució de concessió i el dia 30 de novembre de 2016 fóra inferior a 10 dies hàbils, la data final del termini es prorrogaria automàticament fins al dia en què es complisquen 10 dies hàbils, comptadors des de l'endemà de la notificació de la resolució de concessió.  
3. Per a fer efectiu el pagament de les ajudes concedides, els beneficiaris hauran d'aportar la fitxa de dades bancàries, on se sol·licita que es faça l'ingrés de la subvenció.  
  
Onzé. Acceptació de la normativa reguladora  
La participació en la present convocatòria implica l'acceptació de la normativa que la regula.  
  
Dotzé. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació en el Diari Oficial de la Generalitat Valenciana, d'acord amb allò que s'ha establit per la Llei 29/1998, de 13 de juliol, reguladora de la jurisdicció contenciosa administrativa.  
Potestativament, podrà interposar-se un recurs de reposició, davant de la vicepresidenta del Consell i consellera d'Igualtat i Polítiques Inclusives, en el termini d'un mes, comptat a partir de l'endemà al de la publicació d'aquesta resolució, segons el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
València, 12 de desembre de 2016. La vicepresidenta del Consell i consellera d'Igualtat i Polítiques Inclusives: Mónica Oltra Jarque.